CELEX: 32020R2080
Language: sl
Date: 2020-12-09 00:00:00
Title: Izvedbena uredba Komisije (EU) 2020/2080 z dne 9. decembra 2020 o uvrstitvi določenega blaga v kombinirano nomenklaturo

15.12.2020   
               
               
                  SL
               
               
                  Uradni list Evropske unije
               
               
                  L 423/3
               
            
         IZVEDBENA UREDBA KOMISIJE (EU) 2020/2080
         z dne 9. decembra 2020
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 9. decembra 2020
            
               
                  Za Komisijo
               
               
                  V imenu predsednice
               
               Gerassimos THOMAS
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Soljene in sušene paradižnikove polovice, primerne za takojšnjo prehrano. Vsebnost soli je od 10,65 mas. % do 17,35 mas. %. Glede na vsebnost soli se izdelek razvršča v različne kategorije kakovosti, ki so namenjene različnim uporabam.
                        Proizvodni postopek zajema rezanje svežih paradižnikov, soljenje in nato sušenje na soncu. Glavni namen soljenja sta začinjanje in razvrstitev v različne kategorije kakovosti. Pomožni učinek soljenja je pospešitev sušenja in konzerviranje izdelka.
                        Izdelek je vakuumsko pakiran v embalažo različnih velikosti in shranjen v kartonskih škatlah pri temperaturi, nižji od 5 °C.
                     
                     
                        2002 10 90 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 2002 , 2002 10  in 2002 10 90 .
                        Tarifna številka 0711  zajema vrtnine, ki so bile obdelane izključno zaradi začasnega konzerviranja za namene prevoza ali skladiščenja pred uporabo, če so v takšni obliki še vedno neprimerne za takojšnjo prehrano. Ker je zadevni izdelek primeren za takojšnjo prehrano, je uvrstitev pod tarifno številko 0711  izključena.
                        Tarifna številka 0712  zajema sušene vrtnine, ki niso bile nadalje pripravljene.
                        Soljenje ni eden od postopkov, predvidenih v poglavju 7. Šteje se za nadaljnjo pripravo, saj postopki sušenja ne zahtevajo nujno dodajanja soli. Uvrstitev pod tarifno številko 0712  je zato izključena.
                        Proizvod je zato treba uvrstiti pod oznako KN 2002 10 90  kot paradižnik, pripravljen ali konzerviran drugače kot v kisu ali ocetni kislini.